**ALEGERILE LA NIVELUL DEPARTAMENTELOR**

Alegerile la nivelul departamentelor se organizează în baza secţiunii corespunzătoare din *Regulamentul de organizare şi desfăşurare a alegerilor şi concursurilor pentru structurile şi funcţiile de conducere la Universitatea din Oradea, Anexa 2 la Carta.* Acestea presupun urmatoarele:

* **Locaţia este în cadrul departamentului;**
* Pentru funcţiile de director de departament, candidatura se anunţă public cu minimum 15 zile înainte de data alegerilor şi este însoţită de curriculum vitae şi program managerial. **Lista de candidaturi devine buletin de vot;**
* **Lista de candidati, CV-urile şi programele manageriale vor fi afisate pe site-ul facultatii la butonul „Alegeri academice 2019/2020”,** in 24 de ore de la finalizarea depunerii candidaturilor;
* După alegerea directorului de departament se procedează la alegerea membrilor Consiliului departamentului. Numărul acestora este stabilit la nivelul facultăţii;
* Colectivul departamentului îşi desemnează, prin vot secret şi direct, ordinea candidaţilor pentru funcţia de membru în Consiliul facultăţii;
* Rezultatele alegerilor vor fi afisate pe site in 24 de ore de la finalizarea alegerilor la nivelul facultatii si transmise spre validare Senatului universitar.

Şedinţa de alegeri la nivelul departamentului este prezidată de către **decanul de vârstă,** ***asistat de cel mai tânăr membru al structurii***.

Şedinţa se deschide prin **raportul directorului de departament** al cărui mandat se încheie, urmat de discuții.

Alegerea directorului de departament se face de către cadrele didactice şi cercetătorii din departament, titulari ai departamentului, cu funcţia (norma) de bază în universitate, pornind de la lista cu candidaturi, însoţită de curriculum vitae şi program managerial.

**Lista de candidaturi devine buletin de vot** pentru alegerea directorului de departament. Termenul limită de depunere a candidaturilor este cu cel puţin 15 zile înainte de data şedinţei de alegeri.

Alegerea **directorului de departament** și **membrilor consiliului departamentului** se face prin **votul universal, direct şi secret** al tuturor cadrelor didactice și de cercetare titulare din departamentul respectiv.

Dacă un candidat **obţine majoritatea voturilor "pentru",** din numărul total al membrilor cu drept de vot **prezenţi în proporţie de cel puţin 2/3 din numărul membrilor titulari** ai departamentului, este ales director de departament.

Dacă nici unul dintre candidate nu obţine această majoritate, se organizează al doilea tur de scrutin la care candidează primii doi clasaţi. Se declară ales candidatul care, la al doilea tur de scrutin, obţine numărul cel mai mare de voturi. Dacă este un singur candidat, acesta va fi declarat ales din primul tur dacă obţine majoritatea voturilor „pentru” din numărul celor prezenţi la vot.

În cazul în care candidatul nu a obţinut majoritatea voturilor „pentru”, şedinţa de alegeri se încheie şi va fi reluată in maximum 3 zile lucrătoare. În maximum 2 zile lucrătoare de la încheierea primei şedinţe se pot depune candidaturi.

Dacă nu se depune nici o candidatură, se pot face propuneri în timpul şedinţei de alegeri, cu acordul celui propus. Dacă nici după acest tur de scrutin nu se realizează majoritatea voturilor “pentru”, votul se reia şi alegerea directorului de department nu mai este condiţionată de obţinerea majorităţii voturilor “pentru”.

Dacă alegerile nu se finalizează, datorită voturilor albe, abţinerilor sau altor cauze, se convoacă o nouă şedinţă de alegeri, în termen de 2 zile, pentru care se pot depune şi supune votului şi alte candidaturi legale.

**ALEGEREA MEMBRILOR CONSILIULUI DEPARTAMENTULUI**

După alegerea directorului de departament se procedează la **alegerea membrilor Consiliului departamentului.**

Aceştia sunt aleşi prin **vot universal, direct şi secret** al tuturor cadrelor didactice şi de cercetare titulare din cadrul departamentului. Numărul acestora este stabilit la nivelul facultăţii.

Toţi membrii departamentului, cu drept de vot sunt eligibili pentru a face parte din Consiliul departamentului.

**Rezumatul activităţii din şedinţa de alegeri este consemnat într-un process verbal,** cu semnăturile celor prezenţi, care conţine obligatoriu **rezultatul votului,** numele noului director de departament şi a **membrilor Consiliului departamentului**. Pe baza lui se va întocmi raportul de validare a alegerilor de către Consiliul facultăţii.

Universitatea din Oradea

Facultatea de Informatică și Științe

Departamentul ……………………………………

**Buletin de vot pentru alegerea Directorului de departament**

Se va aplica **X** în căsuţa coresunzătoare candidatului căruia doriţi să Ii acordaţi votul “pentru”.

|  |  |  |
| --- | --- | --- |
| Nr.crt. | Nume și Prenume |  |
|  |  |  |
|  |  |  |
|  |  |  |

Universitatea din Oradea

Facultatea de Informatică și Științe

Departamentul ……………………………………

**Buletin de vot pentru alegerea membrilor Consiliului departamentului**

Se va aplica **X** în căsuţa coresunzătoare candidatului căruia doriţi să Ii acordaţi votul “pentru”.

|  |  |  |
| --- | --- | --- |
| Nr.crt. | Nume și Prenume |  |
|  |  |  |
|  |  |  |
|  |  |  |

**ALEGEREA MEMBRILOR CONSILIULUI FACULTĂȚII**

Candidaturile **se depun la secretariatul facultăţii**, după înregistrarea cererii la registratura universităţii, cu cel puţin 15 zile înainte de data alegerilor pentru membrii Consiliului facultăţii.

Numărul de candidaturi trebuie să fie cel puţin egal cu norma de reprezentare stabilită la nivelul fiecărei facultăţi.

Candidaţii sunt persoane titulare ale universităţii indiferent de funcţia didactică sau de cercetare.

**Ordinea candidaţilor pentru funcţia de membru în Consiliul facultăţii** este ordinea alfabetică.

Colectivul departamentului își desemnează, prin **vot secret si direct**, **ordinea candidaților pentru funcția de membru in Consiliul facultății**. Lista candidaților se va înainta conducerii executive a facultății.

**Rezumatul activităţii din şedinţa de alegeri este consemnat într-un process verbal,** cu semnăturile celor prezenţi, care conţine obligatoriu rezultatul votului şi **lista candidaţilor pentru funcţia de membru în Consiliul facultăţii.** Pe baza lui se va întocmi raportul de validare a alegerilor de către Consiliul facultăţii.

Încălcarea prevederilor prezentului regulament atrage nulitatea absolută a alegerilor. Nulitatea se constată de către Consiliul facultăţii în funcţie la data organizării alegerilor. Acesta va organiza noi alegeri în termen de 2 zile de la data deciziei de invalidare.

Contestarea alegerilor la acest nivel se poate face în termen de 24 de ore de la data finalizării lor prin depunerea şi înregistrarea unei contestaţii la decanatul facultăţii.

Soluţionarea contestaţiei se va face de către Consiliul facultăţii, în termen de 48 de ore de la înregistrarea contestaţiei.

Universitatea din Oradea

Facultatea de Informatică și Științe

**Buletin de vot pentru alegerea membrilor Consiliului facultăţii**

**(cadre didactice şi cercetători)**

Pentru fiecare departament se va aplica ştampila de vot „VOTAT” în căsuţele coresunzătoare candidaţilor cărora doriţi să le acordaţi votul “pentru”. Numărul ştampilelor aplicate trebuie să fie **cel mult egal** cu numărul de locuri **eligibile (care se ocupă prin vot)** alocat departamentului, **altfel buletinul de vot se anulează**.

După votarea candidaţilor dintr-un departament, se trece la votarea celor din departamentul următor.

Departamentul\_\_\_\_\_\_\_\_

Nr. locuri **eligibile** alocat departamentului pentru Consiliul facultăţii : \_\_\_

|  |  |  |  |
| --- | --- | --- | --- |
| Nr.  Crt. | Nume şi Prenume |  |  |
| 1. |  |  |  |
| 2. |  |  |  |

Departamentul\_\_\_\_\_\_\_\_

Nr.locuri alocat departamentului pentru Consiliul facultăţii : \_\_\_

|  |  |  |  |
| --- | --- | --- | --- |
| Nr.  Crt. | Nume şi Prenume |  |  |
| 1. |  |  |  |
| 2. |  |  |  |

...